Úrvalsvísitala kauphallar Nasdaq á Íslandi hækkaði um 0,39% , upp í 2.068,88 stig , í 1,7 milljarða króna viðskiptum í kauphöllinni í dag . Ef horft er á vikuna sem er að líða hefur lækkun Kviku banka verið sú mesta , eða um 6,2% , í 673 milljóna króna heildarviðskiptum en gengið fór úr 10,75 krónum við lok viðskipta á föstudag fyrir viku síðan í 10,08 krónur nú . Næst mest lækkun var á gengi bréfa VÍS , eða um 3,9% viðskiptum sem námu ríflega 1,6 milljarði króna í heildina , en eins og Viðskiptablaðið sagði frá var uppistaðan í því sala stjórnarmannsins Svanhildar Nönnu á öllum sínum 7,2% eignarhlut . Fór gengið í vikuunni úr 11,50 krónum í 11,05 krónur . Gengi bréfa Icelandair hækkaði mest í vikunni , eða um 3,1% í 828 milljóna króna viðskiptum , úr 7,20 í 2,42 krónur . Næst mest hækkun var á gengi bréfa Skeljungs eða um 2,8% í 1,1 milljarða króna viðskiptum og fór gengi bréfanna úr 8,15 krónum í 8,38 krónur . Icelandair hækkaði mest í dag Þegar horft er á daginn í dag sést að gengi bréfa Icelandair hækkaði mest , eða um 1,23% í 127 milljóna króna viðskiptum , og endaði það í 7,42 krónum . Origo hækkaði næst mest , eða um 1,04% í rétt undir hálfrar milljóna króna viðskiptum , og fór það í 26,82 krónur . Þriðja mesta hækkunin var á gengi bréfa Reita , eða um 0,83% , einnig í litlum viðskiptum eða fyrir 3 milljónir króna var lokagengi bréfa félagsins 73,00 krónur . Gengi Icelandic Seafood lækkaði mest , eða um 1,31% en ekki heldur í teljandi viðskiptum eða fyrir 6 milljónir króna , en lokagengi bréfanna er 9,76 krónur . TM lækkaði næst mest eða um 1,23% , í 2 milljóna króna viðskiptum , og fór í 32,20 krónur . Loks nam lækkun Brim 1,0% , í 42 milljóna króna viðskiptum og fór gengi bréfanna í 39,60 krónur . Langsamlega mestu viðskiptin voru með bréf Marel , Símans og Kviku , eða fyrir um 644 milljónir , 276 milljónir og 143 milljónir króna .